wannaphong/clean_thaiwikipedia huggingface dataset:
# วัดพระธาตุจอมทอง (จังหวัดเชียงราย)
วัดพระธาตุจอมทอง ตั้งอยู่เลขที่ 355 หมู่ที่ 5 ตำบลปล้อง อำเภอเทิง จังหวัดเชียงราย ได้รับการสร้างวัดเมื่อ 1 มกราคม พ.ศ. 2525 ได้รับการประกาศตั้งวัดเมื่อ 6 สิงหาคม พ.ศ. 2527 ได้รับพระราชทานวิสุงคามสีมาเมื่อ 22 กันยายน พ.ศ. 2546 เขตพื้นที่วิสุงคามสีมา กว้าง 20 เมตร ยาว 40 เมตร ขนาดที่ตั้งของวัด 20 ไร่ 1 งาน 24 ตารางวา

 สิ่งสำคัญภายในวัด 
 รูปหล่อพระครูบาเจ้าคำหล้า สํวโร
 องค์พระธาตุจอมทอง
 พระอุโบสถ จาก ฐานข้อมูลสารสนเทศวัดในจังหวัดเชียงราย
# วิไล เบญจลักษณ์
วิไล เบญจลักษณ์ (5 พฤศจิกายน พ.ศ. 2453 - 25 มกราคม พ.ศ. 2529) อดีตสมาชิกสภาผู้แทนราษฎรจังหวัดยะลา และอดีตสมาชิกสภาผู้แทนราษฎรจังหวัดปัตตานี

 ประวัติ 
วิไล เบญจลักษณ์ (ชื่อเดิม : แวและ เบญอาบัชร์) เกิดเมื่อวันที่ 5 พฤศจิกายน พ.ศ. 2453นักการเมืองถิ่นจังหวัดยะลา. ผู้ช่วยศาสตราจารย์ ดร.บูฆอรี ยีหมะ สำนักวิจัยและพัฒนา สถาบันพระปกเกล้า. 2555 สำเร็จการศึกษาระดับมัธยมศึกษาปีที่ 6 จาก โรงเรียนเบญจมราชูทิศ ปัตตานี

 การทำงาน 
วิไล เบญจลักษณ์ อดีตเป็นครู และ พ่อค้าในจังหวัดยะลา วิไลได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2480 และได้รับเลือกเรื่อยมา รวม 3 ครั้ง 

วิไล เบญจลักษณ์ เคยเป็นรองเลขาธิการพรรคสันติชน ในปี พ.ศ. 2517ประกาศกระทรวงมหาดไทย เรื่อง การจดทะเบียนพรรคการเมือง  ราชกิจจานุเบกษา เล่ม 92 ตอน 193 ง พิเศษ หน้า 1 18 กันยายน พ.ศ. 2518

 สมาชิกสภาผู้แทนราษฎร 
วิไล เบญจลักษณ์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 จังหวัดยะลา
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 จังหวัดยะลา]]
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดปัตตานี สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๘๗ ตอนที่ ๑๒๒ ง ฉบับพิเศษ หน้า ๗๖๔, ๓๑ ธันวาคม ๒๕๑๓
 อ้างอิง
# รถไฟชานเมือง
รถไฟชานเมือง หรือ รถไฟฟ้าชานเมือง  เป็นรถไฟโดยสารที่ให้บริการระหว่างใจกลางเมืองกับย่านชานเมือง หรือระหว่างเมืองใหญ่กับเมืองรองในบริเวณโดยรอบ ที่มีระยะทางอย่างน้อย 15 กิโลเมตร (10 ไมล์) โดยมีวัตถุประสงค์ให้คนที่อาศัยอยู่ในย่านชานเมืองจำนวนมากสามารถเดินทางเข้ามาทำงานหรือเข้ามาเรียนหนังสือในเขตใจกลางเมืองได้ รถไฟชานเมืองมีเที่ยววิ่งตามกำหนดเวลา และมีความเร็วสูงสุดตั้งแต่ 50 ไปจนถึง 200 กิโลเมตรต่อชั่วโมง

การรถไฟแห่งประเทศไทย ได้ให้ความหมายของรถไฟชานเมือง ว่า เป็นขบวนรถที่จัดเดินเพื่อให้บริการแก่ผู้โดยสารในเขตกรุงเทพมหานครและปริมณฑล รัศมีไม่เกิน 160 กม. เพื่อใช้เดินทางไปทำงาน ศึกษาเล่าเรียน และติดต่อค้าขาย หยุดทุก ๆ สถานี ป้ายหยุดรถ ที่หยุดรถ

 ลักษณะเฉพาะ 
รถไฟฟ้าชานเมือง แตกต่างจากรถไฟฟ้าใต้ดิน รถไฟฟ้าโมโนเรล และรถไฟฟ้ารางเบา ดังนี้
 ขนาดใหญ่กว่า
 มีระยะทางไกลกว่า
 ความถี่ของการเดินรถต่ำกว่า
 ให้บริการในย่านชานเมืองที่มีความหนาแน่นประชากรน้อย
 มีกำหนดเวลาเดินรถที่แน่นอน
 ให้บริการเชื่อมต่อระหว่างใจกลางเมืองกับย่านชานเมือง
 อาจใช้รางร่วมกันกับรถไฟขนส่งสินค้า หรือรถไฟโดยสารทางไกล
# พระราชวังปฐมนคร
พระราชวังปฐมนคร ตั้งอยู่ที่บริเวณพระปฐมเจดีย์ อำเภอเมืองนครปฐม จังหวัดนครปฐม สันนิษฐานว่าสร้างราว พ.ศ. 2396 ในสมัยพระบาทสมเด็จพระจอมเกล้าเจ้าอยู่หัว ซึ่งพระองค์ทรงเคยใช้เป็นพระตำหนักพักแรม เมื่อครั้งทรงเดินทางมาสักการะพระปฐมเจดีย์ รวมทั้งเมื่อครั้งบูรณะปฏิสังขรณ์องค์พระปฐมเจดีย์ใหม่

สถาปัตยกรรม
เป็นสถาปัตยกรรมแบบตึกคล้าย ๆ กับยุโรปโดยประกอบด้วยพระที่นั่ง พระตำหนัก โรงช้าง โรงม้า และอื่น ๆ ปัจจุบันเหลือแค่ฐานขององค์พระที่นั่ง
# ทะไลลามะ องค์ที่สาม
ทะไลลามะ องค์ที่สาม เซอนัม กยาโช  (2086 – 2131) เป็นพระองค์ที่ถูกสร้างขึ้นเป็น ทะไลลามะ แม้ว่าพระนามที่ได้รับย้อนหลังไปสองเล่มของพระองค์
# ผักชี
thumb|ผลแห้งของผักชีที่มักเรียกว่าเมล็ดผักชีหรือลูกผักชี ใช้เป็นเครื่องเทศ

ผักชี, ผักชีลา หรือ ผักหอมป้อม  เป็นพืชล้มลุกขนาดเล็กในวงศ์ Apiaceae ใบติดกับลำต้น มีใบย่อยเป็นจำนวนมาก ใบหยักลึกเข้าหากลางใบ ดอกช่อ ดอกย่อยสีขาวอมชมพู ผลมีลักษณะรี ค่อนข้างกลม แก่จัดเป็นสีเหลืองอมน้ำตาล มีเมล็ด 2 เมล็ด ใช้รับประทานเป็นผัก และตกแต่งในอาหารหลายชนิด เช่น ใส่ในลาบ ก้อย แหนมสด รากผักชีใช้เป็นส่วนประกอบในน้ำพริกแกง ใส่ในทอดมัน ห่อหมก น้ำจิ้ม เมล็ดใช้เป็นเครื่องเทศ ใส่ในน้ำพริกแกง สะเต๊ะ บาเยีย ข้าวหมกไก่

ถิ่นกำเนิดผักชี
ผักชีเป็นพืชที่มีถิ่นกำเนิดในแถบเมดิเตอร์เรเนียน อินเดีย และเอเซียตะวันตก ถือได้ว่าเป็นเครื่องเทศที่มีการใช้กันมาอย่างยาวนาน มีหลักฐานการปลูกในประเทศอียิปต์นานกว่า 3,500 ปี ซึ่งคำว่า “Coriander” มาจากภาษากรีก “Koris” แปลว่า bug เนื่องจากกลิ่นของลูกผักชี มีกลิ่นเฉพาะคล้าย bed bug ต่อมาก็มีการนำไปปลูกยังประเทศในทวีปยุโรป และเอเชีย สำหรับผักชีที่นำไปปลูกในจีนนั้น เล่ากันว่าได้มีการนำเมล็ดพันธุ์จากประเทศทางตะวันตกของจีนเข้าไปในราชวงศ์ฮั่น เมื่อประมาณ 1,600 ปีมาแล้ว สำหรับประเทศที่ปลูก และส่งออกผักชี มากที่สุดในปัจจุบัน คือ ประเทศอินเดีย และมอรอคโค สำหรับในประเทศไทยแหล่งเพาะปลูกสำคัญๆ ได้แก่ จังหวัดราชบุรี นครปฐม และกรุงเทพมหานคร 
 อ้างอิง  
 อาหารจากสมุนไพร อร่อย สุขภาพดี. กทม. แม่บ้าน. มปป. หน้า 36-37
 การปลูกผักชี
# ผักชี (แก้ความกำกวม)
พืชที่มีชื่อสามัญว่า ผักชี อาจหมายถึง
 ผักชีหรือผักชีลา 
 ผักชีฝรั่ง 
 ผักชีล้อม 
 ผักชีลาว 

นอกจากนี้ยังอาจหมายถึง
 ยี่หร่าฝรั่ง  ซึ่งบางครั้งเรียกว่า ผักชีล้อม
# วงศ์มะพอก
วงศ์มะพอก หรือ Chrysobalanaceae เป็นวงศ์ของไม้ยืนต้น ไม้พุ่ม ที่เป็นพืชมีดอกจำนวน 17 สกุลและประมาณ 460 สปีชีส์ในเขตร้อนและกึ่งเขตร้อน พบทั่วไปในทวีปอเมริกาStephens, P.F. (2001 onwards). Angiosperm Phylogeny Website. Version 9, June 2008. http://www.mobot.org/MOBOT/Research/APweb/ บางสปีชีส์มีซิลิกา ในส่วนของต้นที่แข็งแรง และชั้นมีโซฟิลล์ของใบมักมีสเคลอเรนไคมา
# อันดับผักชี
อันดับผักชี  เป็นอันดับของพืชมีดอก ที่ยังคงอยู่ในระบบ APG IIIพืชที่สำคัญเช่น ผักชี แครอท บัวบก
# พัง มิน-อา
พัง มิน-อา (; เกิด 13 พฤษภาคม ค.ศ. 1993) รู้จักกันดีในชื่อ มินอา เป็นนักร้องและนักแสดงชาวเกาหลีใต้ เธอเปิดตัวในฐานะสมาชิกเกิร์ลกรุปเกิลส์เดย์ในปี ค.ศ. 2010 และออกอัลบั้มเดี่ยวชุดแรกของเธอในชื่อ I Am a Woman Too ในปี ค.ศ. 2015 เธอแสดงในภาพยนตร์และซีรีส์ทางโทรทัศน์หลายเรื่อง รวมถึงบทบาทนำใน Beautiful Gong Shim (2016) และ My Absolute Boyfriend (2019)

 ประวัติ
มินอา 13 พฤษภาคม 2536  ใน โซล เกาหลีใต้ ขณะเธอกำลังเข้าร่วมโรงเรียนหญิงล้วนในเกาหลีใต้ JinSun Girls High School.
อาชีพ
 Girl's Day
ใน 27 กรกฎาคม 2010, มินอาเธอเปิดตัวในฐานะสมาชิกของ Girl's Day บนรายการ Music_Bank และเปิดตัวเพลง  Tilt My Head  
กิจกรรมเดี่ยว
ผลงาน
 วงGirl's Day

ร้องเดี่ยว และร่วมกับศิลปินอื่น
 ปี ชื่อเรื่อง เพลง เวลา ศิลปิน 2553  Argo OST  "Cracked the Moon"  3:40  Solo Jungle Fish 2 OST   "Only Once"  4:20  Solo 2554  The Rage Theater  "Rapper's Breakup Part. 2"  3:34  Duet with Defconn 2556  Hyde  "Stop Resisting"  3:46  Duet with VIXX 2558  Minah 1st solo album  "I am woman too"  3:14  Solo

ผลงาน
ภาพยนตร์ 
 ปี ชื่อเรื่อง เล่นเป็น หมายเหตุ 2554  Performer   2556  Holly  Wani  Lead Role
 ละครโทรทัศน์
 ปี ชื่อเรื่อง เล่นเป็น สถานีโทรทัศน์ หมายเหตุ 2554  Roller Coaster  Younger sister  tvN  Cameo 2554 Baby Faced Beauty  Hyemi   KBS2  Cameo, Ep 1 & 6 2554 Vampire Idol  Minah   MBN  Supporting Role 2556 Master's Sun  High School Student  SBS  Cameo, Ep 2 2559 Beautiful Gong Shim  Gong Shim  SBS 2562My Absolute BoyfriendUhm DadaSBS

วารตี้โชว์
 ปี ชื่อรายการ บทบาท ตอนที่2553  Wonder Woman  ตัวเอง   Min Ah Cham Story  ตัวเอง  2556  รันนิ่งแมน  ตัวเอง  162
 พิธีกร
 ปี ชื่อรายการ  วันที่ 2556  SBS Inkigayo  

 มิวสิกวิดีโอ
 ปี ชื่อเพลง ศิลปิน เล่นเป็น 2553  "Pa Le Ni"   Hit-5  
รางวัล
ปีรางวัล201313th Gwangju International Film Festival - Best Rookie Actress
 อ้างอิง
# รถไฟเชื่อมท่าอากาศยาน
รถไฟเชื่อมท่าอากาศยาน หรือ รถไฟฟ้าเชื่อมท่าอากาศยาน เป็นระบบขนส่งทางรางประเภทหนึ่ง ซึ่งใช้ขนส่งผู้โดยสารไปยังท่าอากาศยานข้างเคียง ซึ่งให้บริการคนละประเภทกับรถโดยสารประจำทางเชื่อมท่าอากาศยาน

รถไฟฟ้าเชื่อมท่าอากาศยาน เป็นที่นิยมมากในประเทศแถบทวีปยุโรป ประเทศญี่ปุ่น และประเทศในทวีปเอเชียบางส่วน ข้อได้เปรียบคือ เป็นระบบขนส่งที่มีมลพิษน้อย สะดวก ปลอดภัย และรวดเร็ว

 รายชื่อรถไฟเชื่อมท่าอากาศยาน 

thumb| รถไฟฟ้าแอร์พอร์ต เรล ลิงก์ ของประเทศไทย
 กรุงเทพมหานคร (ท่าอากาศยานสุวรรณภูมิ) - รถไฟฟ้าเชื่อมท่าอากาศยานสุวรรณภูมิ
 ปักกิ่ง (ท่าอากาศยานนานาชาติปักกิ่ง) - รถไฟใต้ดินปักกิ่ง สายด่วนท่าอากาศยาน
 ฮ่องกง (ท่าอากาศยานนานาชาติฮ่องกง) - รถไฟฟ้าเชื่อมท่าอากาศยาน (เอ็มทีอาร์)
 กัวลาลัมเปอร์ (ท่าอากาศยานนานาชาติกัวลาลัมเปอร์) - เคแอลไอเอ เอ็กซ์เพรส
 โอซากะ (ท่าอากาศยานนานาชาติคันไซ) - ฮารูกะ และ Rapi:t
 โตเกียว (ท่าอากาศยานนานาชาตินาริตะ) - นาริตะเอ็กซเพรส และ สกายไลเนอร์

 แหล่งข้อมูลอื่น 
 Articles about airport rail links on airrail NEWS
# อริษรา วิทวัส
นีน่า วิทวัส ชื่อเล่น นีน่า (เกิด 28 ธันวาคม พ.ศ. 2532) เป็นนักแสดงหญิงชาวไทย มีผลงานกับค่ายสหมงคลฟิล์ม เคยมีผลงานภาพยนตร์เรื่อง สิ่งเล็กเล็กที่เรียกว่า...รัก (2553)

 ประวัติ 
นีน่า วิทวัส ชื่อเล่น นีน่า มีชื่อและนามสกุลจริงว่า กชามาศ พรหมสาขา ณ สกลนคร เกิดเมื่อวันที่ 28 ธันวาคม พ.ศ. 2532 จบการศึกษาระดับมัธยมศึกษา โรงเรียนบดินทรเดชา (สิงห์ สิงหเสนี) ระดับปริญญาตรี มหาวิทยาลัยกรุงเทพ  เป็นบุตรสาวคนแรกในจำนวนพี่น้อง 3 คน ของ ราตรี วิทวัส นักแสดงตลกชื่อดัง และ พุฒิพงศ์ พรหมสาขา ณ สกลนคร หรือ เสนาเพชร นักแสดง, พิธีกร และผู้กำกับภาพยนตร์ สิ่งเล็กเล็กที่เรียกว่า...รัก  

ทั้งพ่อและแม่ต่างทำงานในวงการบันเทิง ดังนั้นจึงไม่ใช่เรื่องแปลก หากเธอจะเจริญรอยตาม โดยชิมลางทำงานมาแล้วหลากหลาย ทั้งเดินแบบ ถ่ายแบบ และงานแสดง แต่ไม่บ่อยนักที่จะได้เห็นนีน่าทางหน้าจอโทรทัศน์หรืองานอีเวนต์

 ผลงาน 
 ภาพยนตร์ 
 ปี ภาพยนตร์ รับบท 2549 ลูกตลกตกไม่ไกลต้น แอนนี่ 2553 สิ่งเล็กเล็กที่เรียกว่า...รัก ปิ่น

 ละครโทรทัศน์ 
 ละครโทรทัศน์ด้านล่างนี้ออกอากาศทางสถานีโทรทัศน์สีกองทัพบกช่อง 7
 ปี ละครโทรทัศน์ รับบท 2551 ทหารหญิงหัวใจแหวว รื่นรมย์ ยินดี 2558 มรสุมสวาท อุษา

 ละครโทรทัศน์ด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
 ปี ละครโทรทัศน์ รับบท 2558 เทพบุตรสุดเวหา มียา (รับเชิญ) 2559 ทายาทอสูร พรรณทิพย์
# นครบรัสเซลส์
นครบรัสเซลส์ (ฝรั่งเศส: Bruxelles-Ville  หรือ Ville de Bruxelles , ดัตช์: Stad Brussel) คือเขตเทศบาลที่มีขนาดที่ใหญ่ที่สุดในเขตเมืองหลวงบรัสเซลส์ และยังถือเป็นเมืองหลวงของประเทศเบลเยียมตามรัฐธรรมนูญแห่งราชอาณาจักรเบลเยียมArticle 194 of Belgium's constitution 

คล้ายคลึงกับในกรณีของนครลอนดอน ซึ่งต่างจากกรุงลอนดอน นครบรัสเซลส์ก็ต่างจากกรุงบรัสเซลส์เช่นกัน แต่อย่างไรก็ตาม เนื่องจากการขยายตัวของเขตตัวเมืองออกไปจากนครบรัสเซลส์นั้นได้หยุดลงในภายหลังโดยกินอาณาเขตถึงปริมณฑลคือ ฮาเริน, ลาเคิน และเนเดอร์-โอเวอร์-เฮมเบกทางทิศเหนือ และจรดเขตถนนหลุยส์ และสวนสาธารณะ บัว เดอ ลา คอมบร์ ทางทิศใต้ 

นครบรัสเซลส์มีจำนวนประชากรประมาณ 144,784 คน โดยมีบริเวณพื้นที่ทั้งหมด 32.61 ตารางกิโลเมตร คิดเป็นสัดส่วนความหนาแน่นของประชากรได้ถึง 4,400 คน ต่อ ตารางกิโลเมตร นอกจากนี้ จากการสำรวจพบว่าประชากรกว่า 50,000 คนที่อาศัยอยู่ในนครบรัสเซลส์นั้นเป็นผู้ที่ถือสัญชาติอื่นStatistics foreign population in Belgium by municipality (,)

ประวัติศาสตร์
thumb|left|ภาพเขียนนครบรัสเซลส์ ราวปีค.ศ. 1610
ในตอนแรก นครบรัสเซลส์นั้นใช้เรียกอาณาเขตภายในกำแพงรอบเมืองชั้นที่สองของบรัสเซลส์ ซึ่งในปัจจุบันนั้นเรียกว่า "วงแหวนเล็ก" (Small Ring) และเมื่อเมืองขยายมากขึ้นเรื่อยๆ ทำให้หมู่บ้านบริเวณรายรอบนอกกำแพงเมืองก็ขยายขนาดตามจนกลายเป็นนครขนาดย่อมๆ  

ในปีค.ศ. 1847 ได้มีการเตรียมการตัดถนนใหญ่สายสำคัญของบรัสเซลส์มีขื่อว่า ถนนหลุยส์ (อเวอนิว หลุยส์) โดยรายรอบด้วยต้นเกาลัด โดยมีจุดประสงค์เพื่อใช้เป็นถนนเพื่อตัดเข้าสู่สวนสาธารณสำคัญ "บัว เดอ ลา คอมบร์" แต่อย่างไรก็ตาม ขณะนั้นได้มีการแสการต่อต้านอย่างรุนแรงของเมืองอิแซลส์ (Ixelles) ซึ่งในขณะนั้นยังเป็นคนละเมืองกับบรัสเซลส์ โดยถนนสายนี้จะต้องตัดผ่านพื้นที่ของเมืองนี้ และหลังจากการเจรจาต่อเนื่องอันเป็นเวลานาน ในที่สุดนครบรัสเซลส์ก็ได้นับรวมพื้นที่ของถนนและสวนสาธารณะ "บัว เดอ ลา คอมบร์" อันเป็นผลให้เมืองอิแซลส์นั้นถูกแบ่งเป็นสองฝั่ง 

เทศบาลต่างๆที่ตั้งอยู่ในเขตเมืองหลวงบรัสเซลส์นั้นรอดพ้นจากการควบรวมกันของเทศบาลหลายครั้งครา โดยเฉพาะการควบรวมครั้งสำคัญในปีค.ศ. 1964, 1970 และ 1975 แต่ก็ยังมีบางเทศบาลที่ถูกผนวกรวมเข้ากับเทศบาลนครบรัสเซลส์ อาทิเช่น ลาเคิน, ลาเคิน และเนเดอร์-โอเวอร์-เฮมเบก ซึ่งถูกผนวกเข้ากันในปีค.ศ. 1921

เมืองหลวง
ตามรัฐธรรมนูญแห่งราชอาณาจักร มาตราที่ 194 ระบุว่าเมืองหลวงของเบลเยียมนั้นคือเขตเทศบาลนครบรัสเซลส์ แต่อย่างไรก็ตามถึงแม้ว่าจะเป็นเมืองหลวงอย่างเป็นทางการ แต่งบประมาณที่จัดสรรให้โดยรัฐบาลและเขตฯในฐานะแห่งความเป็นเมืองหลวงนั้น ครอบคลุมกินอาณาเขตทั้ง 19 เทศบาล และในทางปฏิบัติแล้ว สถานที่ราชการสำคัญต่างๆของเบลเยียม ก็มิได้ล้วนแต่ตั้งอยู่ในเขตนครบรัสเซลส์เพียงที่เดียว แต่ยังตั้งอยู่ในเขตเทศบาลอื่นๆอีกทั้ง 18 เขตในเขตเมืองหลวงด้วย ดังนั้นจึงสรุปว่า โดยพฤตินัยแล้วทั้งเขตเมืองหลวงบรัสเซลส์นั้นถือเป็นเมืองหลวงของประเทศ แต่โดยนิตินัยนั้น เมืองหลวงของเบลเยียมคือ "นครบรัสเซลส์"
# ดาเบา
นครดาเบา (เซบัวโน:) เป็นเมืองในมินดาเนา ประเทศฟิลิปปินส์ ศูนย์กลางของเมืองเรียกว่าเมโทรดาเบา, ดาเบาเป็นเมืองที่มีประชากรมากที่สุดอันดับสอง และเขตเมืองของดาเบาหรือเมโทรดาเบา เป็นเขตเมืองที่ประชากรมากที่สุดเป็นอันดับสาม ของประเทศ เมืองที่ทำหน้าที่เป็นค้าการพาณิชย์และอุตสาหกรรมเป็นศูนย์กลางในมินดาเนาและศูนย์ภูมิภาคสำหรับเขตดาเบา เมืองดาเบาเป็นเมืองที่ใหญ่ที่สุดในประเทศฟิลิปปินส์ดูจากขนาดของพื้นที่
# ยางกราด
ยางกราด สะแบง กราด เหียงกราด หรือ ตะแบงราชบัณฑิตยสถาน. พจนานุกรม ฉบับราชบัณฑิตยสถาน พ.ศ. ๒๕๕๔  เป็นไม้ยืนต้นในวงศ์ Dipterocarpaceae ลำต้นแตกเป็นร่องลึกยาวหรือเป็นสะเก็ดตามขวาง สีน้ำตาลปนเทา ใบเดี่ยว ผิวใบด้านบนมีขนหยาบและสาก ด้านล่างมีขนรูปดาว ดอกช่อ กลีบดอกบิดเป็นรูปกังหัน สีขาวหรือแซมสีแดงเป็นแนวตรงกลางกลีบ ผลกลมเป็นจีบพับ มีปีก 5 ปีก เนื้อไม้ใช้ทำเครื่องเรือน ยางใช้ทำยางชัน ใช้เป็นส่วนผสมของยารักษาอหิวาตกโรค เป็นไม้ประจำโรงเรียนตราษตระการคุณ จังหวัดตราด
# อันดับชบา
อันดับชบาหรือ Malvales เป็นอันดับของพืชมีดอกในระบบ APG ประกอบด้วย 6000 สปีชีส์จาก 9 วงศ์ จัดอยู่ในกลุ่มโรสิดแท้ ของพืชใบเลี้ยงคู่แท้
อ้างอิง

 แหล่งข้อมูลอื่น
 Tree of Life Malvales
# เทเรซ่า เฮมเฮาเซอร์
เทเรซ่า เฮมเฮาเซอร์ (อังกฤษ: Teresa Hemhauser)  เป็นศิลปินในนาม บับเบิ้ล เกิร์ลส์ สังกัดเมกเกอร์เฮด ในเครือจีเอ็มเอ็ม แกรมมี่ "ลิซ่า" เธอเป็นหนึ่งในสมาชิกของ Bubble Girls เธอมีเสน่ห์ที่เสียง เสียงของเธอคล้ายกับผู้ชายมาก และเธอยังมีเสน่ห์อีกมากมาย ที่ทำให้ใครหลายคนหลงรักเธอ

 ประวัติ 
เทเรซ่า เฮมเฮาเซอร์  หรือเป็นที่รู้จักกันในชื่อ ลิซ่าบับเบิ้ล เกิร์ลส์ เกิดที่รัฐแคลิฟอร์เนีย ประเทศสหรัฐอเมริกาเมื่อวันที่ 21 กุมภาพันธ์ พ.ศ. 2527 เชื้อชาติเยอรมัน-ไต้หวัน จบการศึกษาระดับมัธยมศึกษา โรงเรียนนานาชาติเทร็ลล์ สำเร็จการศึกษาระดับปริญญาตรี มหาวิทยาลัยอัสสัมชัญ

ลิซ่าเป็นหนึ่งในศิลปินเกิร์ลกรุป สังกัดเมกเกอร์เฮด ในเครือจีเอ็มเอ็ม แกรมมี่ ในนามบับเบิ้ล เกิร์ลส์ ประกอบสมาชิก 3 คน ซาแมนต้า แสงสิงแก้ว ไฮด์ (แซม), แพร เอมเมอรี่ และ เทเรซ่า เฮมเฮาเซอร์ (ลิซ่า) มีผลงานอัลบั้ม 2 ชุดด้วยกัน อัลบั้มชุดแรกชื่อว่า Bubble Girls ออกประมาณกลางปี พ.ศ. 2541 เปิดตัวด้วยเพลง "ตัวเล็ก...ใจใหญ่" ต่อด้วยเพลง "อยากฟังเหตุผล" ส่วนอัลบั้มชุดที่ 2 ชื่อว่า "Hey Boy! (เฮ บอย!)" ออกประมาณต้นปี พ.ศ. 2544 เปิดตัวด้วยเพลง "Hey Boy!" ต่อด้วยเพลง "ไม่ต้องมาอีกใช่ไหม" และเพลง "หลีกทาง" เป็นต้น

ส่วนผลงานอัลบั้มพิเศษ เคยทำโปรเจกต์พิเศษร่วมกับเกิร์ลกรุปอีกหนึ่งวงของค่ายจีเอ็มเอ็ม แกรมมี่ ชื่อวง ซาซ่า เมื่อปี พ.ศ. 2542 ภายใต้ชื่อ "ซาซ่า แอนด์ บับเบิ้ล เกิร์ลส์" (Zaza & Bubble Girls) อัลบั้ม Surprise มีเพลงดังอย่าง Surprise และ อยู่ได้ไหม

นอกจากนี้ลิซ่ายังได้ร่วมโปรเจกต์กับศิลปินแกรมมี่อีกหลายอัลบั้ม ถือว่าเธอมีผลงานเพลงอย่างต่อเนื่องจนถึงปีพ.ศ. 2549 ปัจจุบันเธอเป็นนางแบบที่ประเทศไต้หวัน โดยใช้ชื่อ ปารีส เฮมเฮาเซอร์

 ผลงาน 
 ผลงานอัลบั้ม 
 ผลงานอัลบั้ม ปี ชื่ออัลบั้ม วันวางจำหน่าย รายชื่อเพลงในอัลบั้ม 2541 Bubble Girls 30 กันยายน พ.ศ. 254101.ตัวเล็ก...ใจใหญ่
02.อยากฟังเหตุผล
03.เป็นหนึ่งคนนั้น
04.ยังเหมือนเดิมหรือเปล่า
05.บอกว่าไม่รัก
06.มาคุยกัน
07.บางครั้งที่อ่อนแอ
08. อยากเจอนะ
09.โกรธไหม
10.เรายังเป็นเพื่อนกัน 2544 Hey Boy! 27 มีนาคม พ.ศ. 254401.Hey Boy!
02.หลีกทาง
03.ไม่ต้องมาอีกใช่ไหม
04.กระซิบ
05.แค่ลมเป่า
06.ลูกไก่
07.ไม่อยากเดินคนเดียว
08.หวง
09.ใต้หมอน
10.Hey boy!!!(Just hey!!! version)

 ผลงานอัลบั้มอื่นๆ  
thumb|200px|right|อัลบั้มพิเศษ "ซาซ่า แอนด์ บับเบิ้ลเกิร์ลส"
 ผลงานอัลบั้มอื่นๆ ปี ชื่ออัลบั้ม รายชื่อศิลปินที่ร่วมในอัลบั้ม พ.ศ. 2542  Surprise   ซาซ่า  พ.ศ. 2543  Club Love  รวมศิลปินในสังกัดเมกเกอร์เฮด พ.ศ. 2544  เพลงประกอบละคร "น้ำพุ"  ตะวัน จารุจินดา , ไบรโอนี่ , กันนิกา ซายน์ , แมทธิว ดีน พ.ศ. 2544  Cheer  มอส , แคท , ไชน่า ดอลส์ , ไบรโอนี่ , ญาญ่าญิ๋ง ,โจอี้ บอย  ดราก้อน ไฟว์, ซาซ่า , พาเวอร์ แพท , ลูกหิน , นาตาลี พ.ศ. 2547  Cover Girls 2  แอนนิต้า , ญาญ่าญิ๋ง , มด ทรีจี , ลิซ่า บั๊บเบิล เกิร์ล, ซาซ่า

 มิวสิควิดีโอ 
 เพลง หลบหน่อย (พระเอกมา) ศิลปิน เจอาร์-วอย (ปี 2540)
 เพลง พูดเล่นเล่น ศิลปิน เบิร์ด ธงไชย (ปี 2541)

 โฆษณา 
 2541 โฆษณา เลย์ คู่กับ ปฏิภาณ ปฐวีกานต์ (มอส)
 2543 โฆษณา ทเวลฟ์พลัสโลชั่น
 2548 โฆษณา โรลออน นีเวีย
# การขนส่งระบบรางในกรุงเทพมหานคร
การขนส่งระบบรางในกรุงเทพมหานคร เริ่มตั้งแต่ พ.ศ. 2436 โดยเปิดทางรถไฟสายปากน้ำ จากกรุงเทพไปยังสมุทรปราการ ซึ่งต่อมาได้พัฒนาเป็นรถไฟหลวง และเริ่มดำเนินการเมื่อ พ.ศ. 2439 โดยเปิดเดินรถจากกรุงเทพ-นครราชสีมา เป็นสายแรก และเส้นทางต่อขยายไปยังเชียงใหม่ หนองคาย อุบลราชธานี สุไหงโก-ลก ส่วนรถไฟฟ้าสายแรก คือ รถไฟฟ้าบีทีเอส ได้เปิดใช้งานในปี พ.ศ. 2542 ตามด้วยรถไฟฟ้ามหานคร สายเฉลิมรัชมงคล ในปี พ.ศ. 2547 และรถไฟฟ้าแอร์พอร์ต เรล ลิงก์ ในปี พ.ศ. 2553

รถไฟทางไกลและรถไฟชานเมือง

กรุงเทพมหานคร เป็นที่ตั้งของสถานีรถไฟกรุงเทพ ซึ่งเป็นสถานีรถไฟหลัก ดำเนินการโดยการรถไฟแห่งประเทศไทย มีเส้นทาง เดินรถทั้งหมด 5 สาย
 สายเหนือ ต้นทางสถานีรถไฟกรุงเทพ ปลายทางสถานีรถไฟเชียงใหม่
 สายตะวันออกเฉียงเหนือ ต้นทางสถานีรถไฟกรุงเทพ เมื่อถึงสถานีรถไฟชุมทางถนนจิระจะแยกออกเป็น 2 สาย คือ
 ปลายทางสถานีรถไฟหนองคาย
 ปลายทางสถานีรถไฟอุบลราชธานี
 สายตะวันออก ต้นทางสถานีรถไฟกรุงเทพ เมื่อถึงสถานีรถไฟชุมทางฉะเชิงเทราจะแยกออกเป็น 2 สาย คือ
 ปลายทางสถานีรถไฟอรัญประเทศ
 ปลายทางสถานีรถไฟบ้านพลูตาหลวง
 สายใต้ ต้นทางสถานีรถไฟกรุงเทพและสถานีรถไฟธนบุรี เมื่อถึงสถานีรถไฟชุมทางหาดใหญ่จะแยกออกเป็น 2 สาย คือ
 ปลายทางสถานีรถไฟบัตเตอร์เวอร์ธ ประเทศมาเลเซีย
 ปลายทางสถานีรถไฟสุไหงโก-ลก
 สายแม่กลอง ต้นทางสถานีรถไฟวงเวียนใหญ่ ปลายทางสถานีรถไฟมหาชัย และจากต้นทางสถานีรถไฟบ้านแหลม ปลายทางสถานีรถไฟแม่กลอง

รถไฟฟ้า

รถไฟฟ้าในกรุงเทพมหานครและปริมณฑล อยู่ภายใต้ โครงข่ายระบบรถไฟฟ้าขนส่งมวลชนในกรุงเทพมหานครและพื้นที่ต่อเนื่อง ซึ่งเป็นส่วนหนึ่งของ โครงการแผนแม่บท การขนส่งมวลชนระบบรางในเขตกรุงเทพมหานคร และพื้นที่ต่อเนื่อง ซึ่งกรมการขนส่งทางราง (ขร.) (เดิมคือ สำนักงานนโยบายและแผนการขนส่งและจราจร (สนข.)) ได้รับมอบหมายจากคณะรัฐมนตรีในปี พ.ศ. 2541 ให้เร่งดำเนินงาน โดยร่วมกับหน่วยงานที่เกี่ยวข้องอันได้แก่ การรถไฟแห่งประเทศไทย (รฟท.), การรถไฟฟ้าขนส่งมวลชนแห่งประเทศไทย (รฟม.), กรุงเทพมหานคร (กทม.) และ สำนักงานบริหารหนี้สาธารณะ กระทรวงการคลัง (สบน.) ปรับแผนแม่บทระบบขนส่งมวลชนในกรุงเทพมหานครเดิม ให้สอดคล้องกับสถานการณ์ จากความล้มเหลวของโครงการโฮปเวลล์และวิกฤตเศรษฐกิจในปี พ.ศ. 2540

 สายที่ให้บริการในปัจจุบัน
# การขนส่งระบบรางในประเทศเกาหลีเหนือ
การขนส่งระบบรางในประเทศเกาหลีเหนือ ดำเนินการโดยการรถไฟเกาหลีเหนือ (조선 민주주의 인민 공화국 철도성, Chosŏn Minjujuŭi Inmin Konghwaguk Ch'ŏldosŏng)ซึ่งเป็นบริษัทรถไฟแห่งเดียวในประเทศเกาหลีเหนือ มีโครงข่ายรางมากกว่า 6,000 กิโลเมตรHayato, Kokubu, 将軍様の鉄道  (Shōgun-sama no Tetsudō), ISBN 978-4-10-303731-6

 เส้นทาง 
 สายฮัมบุก: ช็องจิน - ราจิน, 331.1 กิโลเมตร
 สายคังว็อน: โคว็อน - พย็องกัง, 145.8 กิโลเมตร
 สายมันโป: ชุนช็อน - มันโป, 299.9 กิโลเมตร
 สายแพ็กตูซานช็องย็อน: คินชู - ฮเยซัน, 141.7 กิโลเมตร
 สายพย็องบู: เปียงยาง - แคซ็อง (-> โดราซาน, เกาหลีใต้), 187.3 กิโลเมตร
 สายพย็องดก: เปียงยาง - คูซ็อง, 192.3 กิโลเมตร
 สายพย็องนัม: เปียงยาง - นัมโพ, 55.2 กิโลเมตร
 สายพย็องกรา: เปียงยาง - ราจิน (-> คาซาน, รัสเซีย), 819.0 กิโลเมตร
 สายพย็องอึย: เปียงยาง - ชินอึยจู (-> ตานตง, จีน), 225.1 กิโลเมตร

 สถานีรถไฟ 

 รถไฟใต้ดินเปียงยาง 

รถไฟพิเศษสำหรับผู้นำประเทศ
รถไฟ มีไว้เพื่อชนชั้นลำดับที่หนึ่งของประเทศ ซึ่งมีแค่สองคน คือ คิม อิล-ซ็อง และ คิม จ็อง-อิล โดยที่รอบ ๆ สถานีรถไฟจะกั้นด้วยกำแพงหนา หลังคาสถานีรถไฟจะถูกพรางเป็นสีเขียว เพื่อให้ยากต่อการกำหนดตำแหน่งจากภาพถ่ายดาวเทียม ,ส่วนตู้ขบวนรถไฟ ด้านข้างตู้ขบวนรถไฟจะถูกทาเป็นสีเขียว หลังคาจะถูกทาเป็นสีขาว

 การเชื่อมต่อกับประเทศเพื่อนบ้าน 
 จีน 
มีขบวนรถไฟเข้าไปยังประเทศจีน โดยผ่านสะพานมิตรภาพจีน–เกาหลีเหนือ มีเมืองตานตง ซึ่งดำเนินการโดยการรถไฟแห่งชาติจีน

 รัสเซีย 
ราจิน มีขบวนรถไฟเข้าไปยังประเทศรัสเซีย โดยข้ามแม่น้ำทูเม็น มีด่านพรมแดนสำหรับผู้โดยสารจากกรุงเปียงยางเข้าไปยังกรุงมอสโกThe forbidden railway: Vienna - Pyongyang 윈 - 모스크바 - 두만강 - 평양. Our train trip via Russia to North Korea - using an officially closed for foreigners route inside the "Hermit Kingdom"Boarding the direct train to Pyongyang, 2008-09-15

 เกาหลีใต้ 
ในปี ค.ศ. 2000  มีการเปิดเดินขบวนรถสินค้าจากเกาหลีใต้เข้าไปยังเมืองแคซ็อง

 หัวรถจักร 

 ระเบียงภาพ
# วงศ์ผักไผ่
วงศ์ผักไผ่ หรือ Polygonaceae เป็นวงศ์ของพืชมีดอก ชื่อวงศ์ตั้งตามชื่อสกุล Polygonum ใช้เป็นครั้งแรกโดย Antoine Laurent de Jussieu เมื่อปี  1789 ใน Genera Plantarum.Antoine Laurent de Jussieu. 1789. Genera plantarum: secundum ordines naturales disposita, juxta methodum in Horto regio parisiensi exaratam. page 82. Herrisant and Barrois: Paris, France. (see External links below) พืชในวงศ์นี้มีข้อบวมพอง มีสมาชิก 1200 สปีชีส์David J. Mabberley. 2008. Mabberley's Plant-Book third edition (2008). Cambridge University Press: UK. ISBN 978-0-521-82071-4
 สกุล 
รายชื่อสกุลของวงศ์ผักไผ่มีดังนี้List of Genera in Polygonaceae. At: Polygonaceae.  At: Peter F. Stevens. 2001 onwards. Angiosperm Phylogeny Website  At: Missouri Botanical Garden Website. (see External links below).List of Genera in Polygonaceae.  At: Vascular Plant Families and Genera.  At: World Checklist of Selected Plant Families.  At: Electronic Plant Information Center.  At: Website of Royal Botanic Gardens, Kew. (see External Links below).List of genera in Polygonaceae. In: Polygonaceae. In: List of families. In: "Families and genera in GRIN. (see External links below) 
Antigonon
Aristocapsa
Atraphaxis
Brunnichia
Calligonum
Centrostegia
Chorizanthe
Coccoloba
Dedeckera
Dodecahema   
Emex
Eriogonum
Fagopyrum
Fallopia
GilmaniaGoodmania
Gymnopodium
Harfordia
Hollisteria
Koenigia
Lastarriaea
Leptogonum
Mucronea
Muehlenbeckia
Nemacaulis
Neomillspaughia   
Oxygonum
Oxyria
OxythecaPersicaria
Podopterus
Polygonella
Polygonum
Pteropyrum
Pterostegia
Reynoutria
Rheum
Rumex
Ruprechtia
Stenogonum
Symmeria
Systenotheca   
TriplarisAcanthoscyphus
Aconogonon
Afrobrunnichia
Bistorta
Homalocladium
Johanneshowellia
Knorringia
Parapteropyrum
Pteroxygonum
Rubrivena
Sidotheca
# ราชดัด
ราชดัด  (L.) Merr. เป็นพืชในวงศ์ Simaroubaceae ชื่ออื่น ๆ คือ ดีคน (อุบลราชธานีและภาคกลาง) กะดัด ฉะดัด (ใต้) กาจับหลัก ยาแก้ฮากขม (เชียงใหม่) พญาดาบหัก (ตราด) เพี้ยฟาน  (นครราชสีมา ขอนแก่น) เพียะฟาน (นครศรีธรรมราช) มะลาคา (ปัตตานี) สอยดาว (จันทบุรี) เท้ายายม่อมน้อย มะขี้เหา มะดีควาย 

เติบโตตามธรรมชาติในศรีลังกา, อินเดีย ไปจนถึงจีน, เอเชียตะวันออกเฉียงใต้ และออสเตรเลีย

ลักษณะ

เป็นไม้พุ่มหรือไม้ยืนต้นขนาดเล็ก เปลือกลำต้นเรียบ สีขาวปนเทา มีขนสีเหลืองปกคลุมหนาแน่น ใบประกอบแบบขนนกปลายคี่ เรียงสลับเวียนรอบกิ่ง แผ่นใบย่อยรูปขอบขนานแกมรูปไข่ถึงรูปหอกแกมรูปไข่ ขอบใบหยักมนเป็นฟันเลื่อยตลอดทั้งขอบใบ ปลายในแหลม โคนใบมน ผิวใบมีขนนุ่มทั้งสองด้าน เนื้อใบบาง นิ่ม ดอกช่อ เป็นดอกแยกเพศ ดอกย่อยมีขนาดเล็ก กลีบเลี้ยงมีขนาดเล็กมาก มี 4 แฉก กลีบดอกรูปช้อนใหญ่กว่ากลีบเลี้ยงเล็กน้อย สีขาวอมเขียวถึงสีแดงอมเขียวหรือสีม่วง ออกเป็นช่อตามซอกใบและที่ปลายยอด สีอมม่วงหรือสีน้ำตาลแดง กลีบดอกมี 4 กลีบ มีขน เกสรตัวผู้มี 4 อัน ฐานอับเรณูทรงกลมใหญ่ ก้านชูเกสรเป็น 4 พู ผลเป็นผลสด กลมเป็นพวง มีเนื้อ รูปกลม ผิวเรียบเป็นมัน ขนาดเล็ก ออกรวมกลุ่มกัน 1-4 ผล เปลือกผลแข็ง เมื่อผลอ่อนสีเขียว เมื่อสุกมีสีดำ คล้ายเมล็ดมะละกอแห้ง มีเมล็ดเดียว ผิวเรียบ สีน้ำตาล 

สรรพคุณ

ราชดัดเป็นพืชสมุนไพรใช้กันอย่างแพร่หลายในหลายประเทศ ในไทย ใช้ผลแก่จัด แก้กระษัย บำรุงน้ำดี บำรุงน้ำเหลือง แก้ท้องอืดเฟ้อ แก้ลมวิงเวียน แก้อาเจียน แก้เจ็บอก แก้อาเจียนเป็นเลือด เป็นยาบำรุงธาตุ ทำให้เจริญอาหาร ขับพยาธิ แก้โรคบิดไม่มีตัว ท้องร่วง และแก้ไข้มาลาเรีย เมล็ดแห้ง ใช้รักษาโรคผิวหนังจำพวกเกลื้อน ใช้รักษาโรคเกี่ยวกับลำไส้ ใช้เตรียมเป็นยาคุมธาตุ บำรุงธาตุ รักษาโรคบิดไม่มีตัว โรคพยาธิ แก้ท้องร่วง ราก  มีรสขม ต้มน้ำดื่ม เป็นยาแก้ไข้ แก้บิด แก้เสียดท้อง แก้ปวดกล้ามเนื้อ ใช้เคี้ยวกับหมากแก้ไอ ใบ ใช้ตำกับปูนแดงพอกแก้ฝี แก้กลากเกลื้อน ถอนพิษตะขาบ แมงป่อง แก้ตับม้ามโต ต้น รสขม แก้ไข้ แก้ไข้มาลาเรีย ทางจังหวัดอุบลราชธานี ใช้ ราก เข้ายากับนางแซงแดง ฝนกับน้ำดื่ม แก้พิษไข้ ผิดสำแดง ทั้งต้น ต้มน้ำดื่ม แก้ตัวเหลือง ตาเหลือง ในเกาะชวา ใช้ เมล็ดราชดัดเป็นยารักษาโรคลำไส้ ในฟิลิปปินส์ใช้ ผลสดแก้อาการปวดท้อง ในจีนใช้ เป็นยาขับพยาธิในท้อง และยาแก้บิด
# อันดับเงาะ
อันดับเงาะหรือ Sapindales  เป็นอันดับของพืชมีดอกที่มีสมาชิกที่สำคัญคือเมเปิล เงาะ ลิ้นจี่ สะเดา มะม่วง 

alt=Sapindales phylogeny|thumb|434x434px|วิวัฒนาการชาติพันธุ์ของอันดับเงาะอิงจากระบบ Angiosperm Phylogeny Group IV (2016)
ระบบ APG II ได้จัดให้อันดับนี้อยู่ในกลุ่มโรสิดแท้ ในกลุ่มใหญ่โรสิด และในพืชใบเลี้ยงคู่แท้ มี  9 วงศ์:

Anacardiaceae
Biebersteiniaceae
Burseraceae
Kirkiaceae
Meliaceae
Nitrariaceae (รวม Peganaceae กับ Tetradiclidaceae)
Rutaceae
Sapindaceae
Simaroubaceae